Dorf

A **Dorff** is a zammdrengta Sidling vo Leit oda a Gmoi, dej wou grejssa wej a poa Hiaff u klejna wej a Stod is un a Bvelkaring vo gwenle a poa hundat bis a poa tausnd Leit houd. Doaff wiad eftas aa fia an Weila oda a Stedtl gsogt, wemma s ned aso gnau nimt. Af Englisch song s, goa wou d Deaffa gwenle i lendlicha Regiona z finna san, zou bstimmte Furma vo Stodviatln *urban villages* (stodarischa Deaffa). Un in n Deitschn song s, aa duatn wou s ned wiakle im d Deaffa gejd, bejmischa Deaffa... wenn se da Saks ned askennt. Deaffa in ainglicha Sinn san am mejran af Daua baut u mid festa Bhausunga; owa, duach d Gengt zejngada Deaffa ko s inra Gsellschaft aa amol gem. Weitas san d Bhausunga ba d Deaffa ret gnoucht baranond u ned weit iwa d Landschaft zastraad, wej a umlingads Ghiaf oda a *Streisidling*.

Freja san Deaffa a typischa Gmoischaftsfurm fia Gsellschaftn midna *subsistentn* Landwiatschaft gweng, aa wennsas i Gsellschaftn mid ondane Wiatschaftszweigg aa gem houd. Wos amtle a Doaff is, gejd ertle u zeitle aa assanand. Z Groussbritannia houd a Sidling es Recht krejgt, se a Dorff zen rejffn, wenn s a Kirng baut houd. Oda z Bayan is heit ar ejda Sidling mid zeah oda mejnra wej zeah Woanheisa, wenn s koa Stod ned is, a Doaff. I d mejran Kultuan hod s frejas ned aso vill Stedt gem u d Leitn hom ejara om Land glebt. Ejascht mid da Industrielln Revoluzion san d Leit i groussn Zoln af oa Flekkal zammzong, min Zil i d Fabrikn zen oawan; d Konzentrazion vo Leitnan hod Deaffa wachsn loua u zou Stettl u Stedt gmacht. Des houd a Spezialisiring vo d Orwatskreft u von n Handweak gstitzd oda gfirdat u d Entwicklung vo villnan Gweabnan virabracht. Da Trend vo da Vastodaring gejd ollawal weita, u wenn eftas scho nimma zwengs da Industrialisiring. Historisch hod ma d Heisa baranand baut zwengs da Gselligkeit un en Schutz, dawal mas Umland bstellt houd. Tradizionella Fischadeaffa grindn dageng statts af da Boḏnwiatschaft af n Gwassabau un n Fischatum u ling i da Gnejchtn vo Fischgrindt. Es git weitas owa aa Weba-, Hofna-, Flejza- u Handladeaffa.

I da Teaminologi vo d Namensfurschha wean Doaffnama *Komonymm* (vo Altgrichisch κώμη "Dorff" un ὄνομα "Nama", etym. "Hoimnama") gnennt.

## Asien

### Indien

"D Sejll vo Indjen lebt i sanane Deaffa," hod da Mahatma Gandhi õn n Õfang von n 20. Jh. gsogt ghot. Nou an Zensus vo 2011 lem 68.84% vo d Inda af umma 640 000 Deaffa. Umma 236 000 indische Deaffa hom a Bvelkaring vo wenga wej 500, weand umma 4000 Deaffa a Bvelkaring vo mejara wej 10 000 Leit hom. D mejran Deaffa hom an aingan Templ, a Moschee oda a Kirng ohange vo de lokalnan religjesnan Gruppn.

**Vulksrepablik China**

I Festland-China, san Deaffa  Untaobtoalunga vo Gmoina  oda Stedt .

**Repablik China (Taiwan)**

I da Repablik vo China (Taiwan), san Deaffa Untaobtoalunga vo Gmoina u Landkroasstedt. A Doaff wiad *tsuen* oda *cūn* (村) unta ra lendlicha Gmoa (鄉) un *li* (里) untar a stodarischn Gmoa (鎮) oda a Landkroasstodt gnennt.

### Indonesien

Z Indonesia, ohange doudavo wej dass s vawoltarisch greglt is, hoisst ma d Deaffa ***Desa*** oda ***Kampung*** (amtle *kelurahan*). A *"Desa"* (vo Sanskrit moint aingle "Land" u findt se aa in Nama "Bangladesh") wiad vawoltt nou Tradiziona u Gwoanatsrecht (*adat*), weand a *kelurahan* nou "modeana" Maßsteb vawoltt wiad. A *Desa* findt se gwenle i lendlinga Regiona, weand a *kelurahan* genrell stodarisch vawolt wiad. A Doaffbuagamoista wiad *kepala desa* oda *lurah* gnennt. Allzwoa wean duach d lokala Gmoi gwelt. A *desa* oda *kelurahan* is d Untatoaling von an Subdistrikt (*kecamatan*), wos a Untatoaling von an Distrikt (*kabupaten*) odar a Stod (*[[Stod|kota]]*) is.

A aanles Konzept gits fia ganz Indonesia, owa s git vill Variaziona zwischn de villnan duatatnan Gruppn. Af Bali san bspw. Deaffal vo Gruppn vo tradizionellnen Weilan (*banjar*) bildt woan, d wou a Grundloḡ von n Balinesischn Gsellschaftslem san. In n Minangkabau z Westsumatra wean tradizionella Deaffa *nagari* gnennt (von an Sanskritwoat fia "Stod", wos se aa i Nama wej "Srinagar" findt). Generell ko ma song *desa* u *kelurahan* san Gruppn vo Weilan (*kampung* af Indonesisch, *dusun* in n Javanischn, *banjar* af Bali). Bsundas z Brunei u z Indonesien is a Doaff a Kampung.

## Eiropa

### Slawische Lenda

**Selo** (kirillisch: село; poulisch: sioło), "*Selschaft"* (d.&nbsp;h. a Woat, wou vawandt is mid Sol, Salon, Gsell uaw.)*,* is a slawischs Woat, wos Doaff i Bosnia-Herzegovina, Bulgaria, Kroazia, Noadmakedonia, Russland, Serbien u da Ukraine. Bspw. git s recht vill Oatt miḏn Nama *Novo Selo* (*New Village*) z Bulgaria, Kroazia, Montenegro, Serbia u Noadmakedonia. A andas slawischs Woat, wou etymologisch mid Latein vīcus, grichisch οἶκος, ahd. wīh zammhengt, is **ves**, "Sidling", (poulisch: wieś, *wioska*, Bejmisch: ves, vesnice, Schlowakisch: ves, , ). Z Slovenia wiad s Woat *selo* dialektal u fia ganz kloina Deaffa (mid wenga wej 100 Leit) gnutzd. Z Russland is s *ves* archaisch, findt se owa i Spriich un Oatsnama, wej Vesyegonsk.

#### Bulgarian

Z Bulgaria variian deja Deaffa vo 5 bis 30 Familn bis a poa tausnd Leit. Nou an Zensus vo 2002 lemma 2 385 000 Bulgarn i Deaffan. A 2004ra "Human Settlement Profile" z Bulgaria  von n "United Nations Department of Economic and Social Affairs" moint:D intensivane Migrazion is vo Stod za Stod. Umma 46% san vo oina Stod af d onda zong. D Prozentt vo Doaff->Stod-Migrazion san signifikant wenga mid 23% un Stod->Doaff-Migrazion&nbsp;mid 20%. Dej Doaff-Doaff Migrazion is 11% gweng.Weitas stejd duatZoustand un Umwelt vo d Kloastedt u Deaffa is goud, wemma dan gringan Stondard vo da Infrastrukua assa acht loud.Z Bulgaria is s scheints populea woan, Deaffa zwengs da Atmosfea, da Kultua, en Handweak, da Gostfreintschaft u da Natua zn bsouchn. Des nennt ma duatn *selski turizm* () oda Doafturismus.

#### Russland

Z Russland lem nou en Zensus vo 2010 26.3% i Doaffsidlinga (сельские населённые пункты). Z Russland git s mejrane Furma vo sechttanan Doaffsidlingan, doudrunta *Deaffa* () u "*Selschaft"* (). Historisch is da formala Status religjes gweng, a "Giatl", d.&nbsp;h. a Stod, () houd a Katedral ghobt, a *"Selschaft"*, d.&nbsp;h. a Doaff, () a Kirng un a "Deaffa" () weda nu.

Dej am weitan untane Vawoltingsoahait in Russischn Reich, is a "Waltschaft" (Волость), da Noufulga doudavo i da Sowjetunion un in modeana Russland, is a "Selrout" (*[[Landrodsgmoa|Selsowjet]]*), wou zamm mid a poa Nouchboadeaffal an Hapsitz inrana "Selschaft" houd.

Vo de 60ga bis i d 70ga is d Empvelkaring vo d kloina Deaffa viratrim woan, doudaduach dass ma d Bauan hilft, en groussn "Hupfa" vo de kloinan "peaspektivlousnan" Hiaff af Deaffa mid kollektiva oda stotlicha Landwiatschaft oda goa af d Stedt zen schaffn.

Dej mejran lendlichn Bawohna vo Russland oawan i da Londwiatschaft un es is ganz iable, dass aa eana ira Essn őbaun u heastelln. Zwengs dem dass a grousskopfata Stodara Haisa am Land fia se a extrigs Ferienhaus kaffa, san a russischa Deaffa owa aa zou Datscha-Sidlinga gwoan.

Dej oltn Kosaknregiona von sidlinga Russland u da Ukraine min fruchtboan Buan u da falnden Leibaingschaft houd a ondas Sidlingsmodl wej s zentrala u neadlinga Russland. Dawal d Bauan von n zentraln Russland in n Doaff i da Gnejchtn von n Goutsheann gsidlt hom, hom d Kosakn aingane Hiaff ghobt, d wou ma *Chutor* hoisst. Mejrana *Chutorna* midnan Doaff san a Vawoltingsoahait mid an Zentrum in a *Staniza* gweng. Sechtane *Stanizan* mid uaft a poa tausnd Eiwohna san gwenle grejssa gweng wej a "Selschaft" in zentraln Russland.

#### Ukraine

I da Ukraine is d "Selschaft" resp. es Doaff (село = selo) dej am weitan untana Vawoltingsoahait. Deaffa kinna a individuella Vawolting (*сільська́ ра́да*) oda a gmoisama Vawoltung vo merane Deaffa hom. Se kinna aa unta da Jurisdikzion vo da Vawolting von an Stodroud (*міська́ ра́да*) oda an Sidlingsrout (с*елищна́ ра́да*) steng.

Es git weitas a Oat vo Sidling, wou ma af Ukrainisch *Selischtsche* (селище) hoisst u wou ma generell mid Sidling iwasetzt. In n Ukrainischn Gsetz wiad dou zwischn Sidling vo stedtischa Oat u Doaffsidlinga ned untaschin. Se han kleannane lendlinga Sidlinga, d wou amol a *Chutir*, a Fischadoaff oda a Datscha gweng sa kinna. Vawoltt wean s von an Doaffroud (*silrada*) von an Doaff i da Gnejchtn. Ej amols wiad s Woat *"Selischtsche"* aa mejara generell gnutzd fia d umlingadn Sidlinga vonrana grejssanen Stod. Dej Zwoadeitekait wiad vamiḏn, duach d Nutzung vo da Okiazing *smt* (селище міського типу, d.&nbsp;h. Sidling vo stedtischa Oat).

Da *Chutir* (ukr. хутір, russ. хутор, wul ung. határ, ahd. huntāri), u d *Staniza* (ukr. станиця) san nimma toal vo da Vawoltungsglidaring, vua ollm zwengs en Kollektivismus. *Chutirna* san kloina lendlicha *Hiaff*. Sej han populea woan, wejs in frejn 20. Jh. d Stolypin-Reform gem houd. Ba da Kollektiviring hom s owa zvill Grund ghobt un ara Bsitz is vo destweng unentschedigt vastotlicht woan. Aa d *Staniza* hod i da Ukraine aswej a Vawoltingsoahait ned iwalebt. D *Staniza* is a Oat Kollektivgmoi mid oa oda mejranen Sidlingan, doudrunta Deaffa, Chutirna un ondane. Heit git s *Staniza*-fermige Gmoindn blouss mea i Kuban z Russland, wou Ukraina i da Zeid von n Russischn Zarnreich higsidlt woan san.

## Australien un Ozeanien

**Nei Sejland**
Es tradizionella Māori Doaff hod *pā* ghoissn un is a bfestigta Bichlsidling gweng, d.&nbsp;h. oa wou uam afran Beagal sitzd. Foanbamstemm u Floas san d haptsechlinga Baustoff gweng. Wej z Australia wiad des Woat heit mejara fia Eikaffszentren u dagleichn gnutzd.

**Australia**
Es Woat Doaff, resp. village, wiad z eftas fia kloina planta Stodsidlinga wej Senioren- u Eikaffszentren oda Turistn-Arealna wej Schigebiat gnutzd. D kleannanen lendlichn Gmoina wean doudafia *townships* ghoissn.

## North America
In n Gensatz za Altn Welt is s Doaffkonzept vo Noadamerika ejara lousglejst vo n urspringlichn lendlichn Kontext. D Situazion z Mexiko u weita sidle oda Lateinamerika is aweng ondas, wal s nu mejra eigsessne Indiana i tradizionelln Deaffan git.

## Afrika

### Nigeria

Dea Deaffa z Nigeria san ganz vaschin zwengs da Villzol vo kultuarelln u geografischn Untaschid.

**Noadnigeria**

In n Noaḏn untasteng dea Deaffa an tradizionelln Owahapt nu long vua den Haalin Krejḡ von n Shaikh Uthman Bin Fodio u spada aa nu. Selmols hom d tradizionelln Owahapt a unobhangiga Macht in ianen Lantl ghobt.
Nou an Dan Fodio san Krejḡ um 1804, is d politischa Struktua in n Noan islamisch woan, u d Emir hom aswej politische, vawoltarische u spirituelle Fejara nou d Leit asgsoucht, wou midunta a so a Doaff vawoltn.

An ejdas Hausa-Deaffl is gloatt woan von an Doaffowahapt (Magaji), es wou a Rechnschaftspflicht ghot houd gengiwa n Buagamoasta (Hakimi) afrana stodarischn Eemma. Da Magaji hod aa a Kabinet ghobt, es wou ejm ban reḡian von Doaff hilft.

Mid da Schaffung vo da "Native Authority" i d nigerianischn Provinzn is z Kolonialzeitn d autokratischa Macht vo d Doaffowahapta untagoadnet woan unta d Fejaring vo d Ämta oda Stotsdejna.

Aa wenn d Vafossing vo da Bunnesrepablik Nigeria d Funkzion vo d tradizionelln Owahapt ned õdakennt, weans ollawal nu gacht in iananen Deaffan u politischa Amtsinhowa arranschian se mid ejna, im õ d Leit zen kumma.

In n Hausa hoisst ma s Doaff *ƙauye* un an ejdas Reḡiringsareal houd a poa **ƙauyuka** (Deaffa). Z.&nbsp;B. Girka is a Doaff za Stod Kaita i n Land Katsina z Nigeria. Se hom Loambautn mid Stroudachln, wej ba d mejran Deaffa in Noaḏn sigt ma mejara u mejara aa Blechdachln.

I d mejran Deaffa in n Noaḏn hom d Leit koa Trinkwossa ned. Se nemma s Wossa von Weiha oda vo d Fliss. Ondana hom a Glick u hom an Brunna, wou ma dalaffa ko. D Fraualeit huschn muangs asse a Wossa vo d Quelln zen huln. Dej Reḡiring bohrt owa fia d Leit scho Brunna, dass s bessa wiad. Aa Elektrizität u GSM wiad mejara u mejara i d Deaffa asbaut.

**Sidnigeria**

Doaffbwohna i da sidestlingan Region lem trennt i *Hittnvabendt nou da Vawandtschaftszougherikait*. Zmol d Rengwoldregion vo de Igbo dominiad wiad, wean d Deaffa duatn *ime obodo* ghoissn. A typischs groußs Doaff ko a poa tuasnd Eiwohna mid an zammatn Moakt, Anga u Glaam hom.

## Galeri

Hybe_and_the_High_Tatras.jpg|Es Dorff Hybe in n Slovakischn min Westlinga Tatra Gebiag in n Hintagrund.
Ourika_berbere_village.jpg|A Berberisch Derffal in n Ourikatol in n Houchn Atlas z Marokko.
Hollókő_Ófalu_Fő_utca_(részlet).jpg|Es olta Doaff Hollókő i Nógrád z Ungarn (UNESCO-Welteab).
KippelLötschental_WoodenHouses.jpg|A Alpn-Derffal in n Lötschentol in n Schweitzerischn.
Ogi_Shirakawa-gō,_Gifu,_Japan.jpg|Es Deaffal Shirakawa-gō i Gifu z Japan.
Typical_Hainan_village_-_01.jpg|center|A typischs Deaffal i Hainan z China.
Поленов Русская деревня.jpg|A Bildl von an russischn Doaff, Wassili Polenow, 1889.
Senno (village).jpg|Es Doaff Senno in n Leningroda Oblast as da Lufd.
Amazing_Sunset_of_Pheriche.jpg|Es Doaff Pheriche i da Khumbu-Region z Nepal.
Village_of_Pyrgos.jpg|Es Doaff Pyrgos von n Beaḡ Profitis Ilias as in n Grichischn.
Edward_Walsh_-_Queenstown,_Upper_Canada_on_the_Niagara_(a.k.a._Queenston,_Ontario).jpg|A gmolts Bildl von n Doaff Queenstown z Kanada.
PikiWiki_Israel_62834_village_of_lifta.jpg|A valouaṉs palestinensischs Ruinadoaff z Israel. 
Floating village of Chong Kneas (4380141051).jpg|A mobils Doaff mid schwimmade Heisa z Kambodscha.
Village_of_Ae_view,_Dumfries_%26_Galloway,_Scotland.jpg|Es Doaff Ae z Schottland.
Village_of_Ma'dan_-_Nishapur_29.JPG|Es Doaff Ma'dan in n Iran.
Dřevíkov, CZ180224-011.jpg|Es Doaff Dřevíkovská in n Oustbejmischn.


## Beleg


## Literatua

* Room, Adrian (1996). An Alphabetical Guide to the Language of Name Studies. Lanham and London: The Scarecrow Press.

## Exteane Vaweiss

* Types of villages (anthropogenic biomes)
* "Village Communities". Encyclopædia Britannica (11th ed.). 1911.